**ประจำเดือนมีนาคมพ.ศ.๒๕๖๑**

**การดำเนินงานป้องกันและลดอุบัติเหตุทางถนนจังหวัดอ่างทอง**

1. **สรุปผลสถิติการเรียกตรวจรถและดำเนินคดี เกี่ยวกับการไม่สวมหมวกนิรภัย**

**จาก ตำรวจภูธรจังหวัดอ่างทอง (ระหว่างวันที่ ๑ –๒๘ กุมภาพันธ์ 25๖๑)**

|  |  |  |  |  |
| --- | --- | --- | --- | --- |
| **สถานีตำรวจ** | **เรียกตรวจ (คัน)** | **จำนวนผู้กระทำผิดไม่สวมหมวกนิรภัย (คน)** | | |
| **ผู้กระทำผิด** | **เปรียบเทียบปรับ** | **อบรมแทนปรับ** |
| **เมืองอ่างทอง** | 90 | 75 | 75 | - |
| **ไชโย** | 63 | 45 | 45 | - |
| **โพธิ์ทอง** | 49 | 41 | 41 | - |
| **แสวงหา** | 35 | 12 | 12 | - |
| **วิเศษชัยชาญ** | 112 | 61 | 61 | - |
| **ป่าโมก** | 88 | 79 | 79 | - |
| **สามโก้** | ๒ | 1 | 1 | - |
| **บางจัก** | 31 | 26 | 26 | - |
| **รำมะสัก** | 0 | 0 | 0 | - |
| **สีบัวทอง** | 12 | 4 | 4 | - |
| **เกษไชโย** | 6 | 2 | 2 | - |
| **รวม ๑๑ สภ.** | **489** | **346** | **346** | **-** |

**ผลการเปรียบเทียบจากสถิติการเรียกตรวจรถและดำเนินคดี เกี่ยวกับการไม่สวมหมวกนิรภัยในระหว่างรอบเดือนมกราคม พ.ศ.๒๕๖๐ กับ เดือนกุมภาพันธ์ ๒๕๖๑(ระหว่างวันที่ ๑ –๒๘กุมภาพันธ์25๖๑) ปรากฎดังนี้**

* **เดือน มกราคม ๒๕๖๐**

-ผู้กระทำผิด = ๓๘๗ราย

* **เดือน กุมภาพันธ์ ๒๕๖๑**

-ผู้กระทำผิด = ๓๔๖ราย

**หมายเหตุ : เปรียบเทียบเดือนมกราคม ๒๕๖๐ และ กุมภาพันธ์ ๒๕๖๑ จำนวนผู้กระทำผิด**

**ลดลง คิดเป็น ๑๑.๘๕ % เนื่องจาก ตำรวจภูธรจังหวัดอ่างทอง ได้เข้มงวดและบังคับใช้กฎหมาย อย่างต่อเนื่อง**

ข้อมูล ณ วันที่ ๒๒ มีนาคม ๒๕๖๑

สำนักงานป้องกันและบรรเทาสาธารณภัยจังหวัดอ่างทอง

โทร/โทรสาร ๐๓๕ – ๖๑๖ ๒๖๐-๑

**เอกสารประกอบการประชุม**

**คณะกรรมการศูนย์อำนวยการป้องกันและปราบปรามยาเสพติดจังหวัดอ่างทอง (ศอ.ปส.จ.อท.)**

**และคณะกรรมการรักษาความสงบเรียบร้อยจังหวัดอ่างทอง**

**ณ ห้องประชุมวิเศษชัยชาญ ชั้น ๒ ศาลากลางจังหวัดอ่างทอง**

**\*\*\*\*\*\*\*\*\*\*\*\*\*\*\*\*\*\*\*\*\***

**ระเบียบวาระที่ .......เรื่อง การดำเนินการป้องกันและลดอุบัติเหตุทางถนนช่วงเทศกาลสงกรานต์ พ.ศ. ๒๕๖๑**

1. **ความเป็นมาของเรื่อง**

ด้วย ศูนย์อำนวยการความปลอดภัยทางถนนได้มีมติในคราวประชุมครั้งที่ ๑/๒๕๖๑ เมื่อวันที่ ๘ มีนาคม ๒๕๖๑ เห็นชอบ แผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ.๒๕๖๑เพื่อให้หน่วยงานที่เกี่ยวข้อง จังหวัด อำเภอ องค์กรปกครองส่วนท้องถิ่นใช้เป็นกรอบในการดำเนินงานมีสาระสำคัญ สรุปได้ดังนี้

1.1ชื่อในการรณรงค์ใช้ชื่อว่า **“ขับรถมีน้ำใจ รักษาวินัยจราจร”**

1.2ช่วงเวลาดำเนินการ แบ่งเป็น ๒ ช่วง คือ ช่วงเตรียมความพร้อมและช่วงการรณรงค์ ระหว่างวันที่ ๑ มีนาคม ๒๕๖๑ ถึงวันที่ ๑๐ เมษายน ๒๕๖๑ และช่วงควบคุมเข้มข้น ระหว่างวันที่ ๑๑ –1๗ เมษายน ๒๕๖๑

1.3เป้าหมายการดำเนินงาน เพื่อให้ประชาชนเดินทางสัญจรอย่างปลอดภัย จำนวนครั้งการเกิดอุบัติเหตุ จำนวนผู้เสียชีวิต และจำนวนผู้บาดเจ็บ (Admit) ลดลงเมื่อเปรียบเทียบค่าเฉลี่ยช่วงเทศกาลสงกรานต์ ๓ ปี ย้อนหลัง เป็นต้น

1.4 มาตรการป้องกันและลดอุบัติเหตุทางถนน ประกอบด้วย๖ มาตรการ ได้แก่๑) มาตรการลดปัจจัยเสี่ยงด้านคน ๒) มาตรการลดปัจจัยเสี่ยงด้านถนนและสภาพแวดล้อม ๓) มาตรการลดปัจจจัยเสี่ยงด้านยานพาหนะ ๔) มาตรการดูแลความปลอดภัยให้แก่นักท่องเที่ยว ๕) มาตรการ ความปลอดภัยทางน้ำ ๖) มาตรการด้านการช่วยเหลือหลังเกิดอุบัติเหตุ

1. **ผลการดำเนินการที่ผ่านมา**

ศูนย์อำนวยการความปลอดภัยทางถนนจังหวัดอ่างทอง ได้เตรียมความพร้อมดำเนินการป้องกันและลดอุบัติเหตุทางถนนในช่วงเทศกาลสงกรานต์พ.ศ. ๒๕๖๑ ในพื้นที่จังหวัดอ่างทอง ดังนี้

๑. รวบรวมเครื่องตรวจวัดระดับแอลกอฮอล์ จากตำรวจภูธรจังหวัดอ่างทอง ให้กับบริษัทผู้รับจ้างดำเนินการสอบเทียบค่ามาตรฐานความถูกต้อง ก่อนใช้ปฏิบัติงานช่วงเทศกาลสงกรานต์

๒.จัดทำคำสั่งจังหวัดอ่างทอง แต่งตั้งคณะทำงานบูรณาการการตั้งจุดตรวจ จุดบริการในช่วงเทศกาลสงกรานต์ พ.ศ.๒๕๖๑จังหวัดอ่างทอง

๓. จัดตั้งศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์พ.ศ.๒๕๖๑ จังหวัดอ่างทอง แต่งตั้งเจ้าหน้าที่ปฏิบัติงานประจำศูนย์ปฏิบัติการฯ และแต่งตั้งคณะกรรมการติดตามการปฏิบัติงานของเจ้าหน้าที่ประจำศูนย์ปฏิบัติการฯ และเจ้าหน้าที่ปฏิบัติงานประจำจุดตรวจฯ และจัดทำแผนปฏิบัติการป้องกันและ ลดอุบัติเหตุทางถนนช่วงเทศกาลสงกรานต์ พ.ศ.๒๕๖๑ จังหวัดอ่างทอง

๔. แจ้งหน่วยงานที่เกี่ยวข้อง ดำเนินการ ดังนี้

(๑) ตำรวจภูธรจังหวัดอ่างทอง จัดทำแผนการตั้งจุดตรวจ จุดบริการในภาพรวมของจังหวัดอ่างทอง

(๒) สำนักงานประชาสัมพันธ์จังหวัดอ่างทอง ประชาสัมพันธ์ โดยรณรงค์ป้องกันและลดอุบัติเหตุทางถนนช่วงเทศกาลสงกรานต์ พ.ศ.๒๕๖๑เผยแพร่ผ่านสื่อ ผ่านช่องทางเครือข่าย สถานีวิทยุโทรทัศน์ฯ สถานีวิทยุกระจายเสียง สถานีวิทยุชุมชน หนังสือพิมพ์ หอกระจายข่าว อย่างต่อเนื่องก่อนถึงช่วงเทศกาลสงกรานต์ พ.ศ.๒๕๖๑

/(๓) แขวงทางหลวง...

-๒-

(๓) แขวงทางหลวงอ่างทอง แขวงทางหลวงชนบทอ่างทอง ดำเนินการสำรวจจุดเสี่ยง ตัดกิ่งไม้สองข้างทางซ่อมผิวจราจร ตรวจสอบและติดตั้งอุปกรณ์ไฟฟ้าส่องสว่างบริเวณทางร่วมแยกและจุดเสี่ยงของถนนที่อยู่ในความรับผิดชอบให้มีความปลอดภัยในการจราจร

(๔) แจ้งอำเภอ ทุกอำเภอ จัดตั้งศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ.๒๕๖๑ อำเภอและให้อำเภอ ประสานแจ้งองค์กรปกครองส่วนท้องถิ่น จัดตั้งศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ.๒๕๖๑ ระดับท้องถิ่น พร้อมให้นำนโยบายและแนวทาง **“ประชารัฐ”**ของรัฐบาลมาใช้ โดยบูรณาการร่วมกับองค์กรปกครองส่วนท้องถิ่นในพื้นที่ ภาคเอกชน แกนนำชุมชนหมู่บ้าน ภาคประชาสังคม และอาสาสมัครต่างๆ และกำหนดให้จัดตั้ง **“ด่านชุมชน”** ในพื้นที่ ๑ หมู่บ้าน หรือ ๑ ชุมชน จัดประชุมประชาคมเพื่อกำหนดกติกาหรือธรรมนูญหมู่บ้าน และกำหนดบริเวณพื้นที่เล่นน้ำสงกรานต์ที่มีความปลอดภัยและปลอดเครื่องดื่มแอลกอฮล์ทุกชนิด ( Zoning)

(๕) แจ้งคณะกรรมการศูนย์อำนวยการความปลอดภัยทางถนนจังหวัดอ่างทอง ทราบ และถือปฏิบัติตามแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ.๒๕๖๑

หมายเหตุ : ลำดับที่ ๒ - ลำลับที่ ๕ อยู่ระหว่างดำเนินการ นำเสนอผู้ว่าราชการจังหวัดอางทอง พิจารณาลงนาม

**๓. ปัญหา/อุปสรรค**

ไม่มี

**๔.งานที่ต้องดำเนินการต่อไป**

(๑)กำหนดจัดประชุมคณะกรรมการศูนย์อำนวยการความปลอดภัยทางถนนจังหวัดอ่างทอง ครั้งที่ ๑/๒๕๖๑ เพื่อเตรียมความพร้อมการดำเนินการป้องกันและลดอุบัติเหตุทางถนนช่วงเทศกาลสงกรานต์ พ.ศ.๒๕๖๑ในวันอังคารที่ ๓ เมษายน ๒๕๖๑ เวลา ๑๓.๓๐ น. ณ ห้องประชุมวิเศษชัยชาญ ชั้น ๒ ศาลากลางจังหวัดอ่างทอง ภายใต้กรอบแผนบูรณาการป้องกันและลดอุบัติเหตุทางถนนช่วงเทศกาลสงกรานต์ พ.ศ.๒๕๖๑

(๒) กำหนดพิธีเปิดศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ พ.ศ.๒๕๖๑ และการรณรงค์ ในระหว่างวันที่ ๑๑ – ๑๗ เมษายน ๒๕๖๑ เพื่อให้ผู้ใช้รถใช้ถนนได้มีส่วนร่วมในการลดพฤติกรรมเสี่ยงต่อการเกิดอุบัติเหตุบนท้องถนนในช่วงเทศกาลสงกรานต์ พ.ศ. ๒๕๖๑ ภายใต้หัวข้อการณรงค์ว่า**“ ขับรถมีน้ำใจ รักษาวินัยจราจร ”** ต่อไป

ข้อมูล ณ วันที่ ๒๒ มีนาคม ๒๕๖๑

สำนักงานป้องกันและบรรเทาสาธารณภัยจังหวัดอ่างทอง

โทร/โทรสาร ๐๓๕ – ๖๑๖ ๒๖๐-๑